Inquisition

Le **Inquisition**  o **Sancte Inquisition** esseva un gruppo de institutiones intro le systema juridic del Ecclesia Catholic Roman, cuje objectivo esseva combatter le peccato e crimine de heresia.

## Initios
Illo comencia in le seculo 12 in Francia pro combatter le propagation del sectarismo religiose, in particular, re al sectas del Catharos e Waldensianos. Altere gruppos investigate posteriormente include le Franciscanos spiritual, le Hussitas (sequitores de Johannes Huss) e le Beguinas. Al initio del decade de 1250, le inquisitores esseva generalmente eligite inter le membros del Ordine Dominican pro substituer le practica de utilisar le clero local como judices. Le termino Inquisition Medieval include le tribunales del seculo 14.
## Renascentia
In le fin del Etate Medie e initio del Renascentia, le concepto e le attingimento del Inquisition habeva essite significativemente ampliate in responsa al Reforma Protestante e al Contra-Reforma Catholic. Le su extension geographic habeva essite expandite pro altere paises europee, resultante in le Inquisition Espaniol e le Inquisition Portugese. Celle duo regnos in particular operava tribunales inquisitorial in su respective imperios (le Imperio Espaniol e le Imperio Portugese) in le America (resultante in le Inquisition Peruan e le Inquisition Mexican), Asia e Africa. Un foco particular del inquisitiones espaniol e portugese esseva converter fortiatemente judeos e musulmanes al catholicismo, partialmente proque iste gruppos minoritari esseva plus numerose in Espania e in Portugal si comparate con multe altere partes de Europa, e partialmente proque multe veces illos esseva considerate suspectos debite al assumption de que illos habeva secretemente retornate a practicar su religiones anterior.
## Tempore moderne

Ab le seculo 19, le historiatores ha gradualmente extrahite statisticas del registros del tribunales inquisitor, re le qual estimatives habeva essite calculate adjustante le numero registrate de condemnationes per le taxa medie de perdita de documentos pro cata periodo de tempo compilate. García Cárcel estima que le numero total de personas judicate per tribunales inquisitorial in le su historia habeva essite de estimatemente 150 milles, del quales circa de 3 mille habeva essite assassinate - circa de 2 per cento del numero de personas que habeva essite judicate. Gustav Henningsen e Jaime Contreras habeva studiate le registros del Inquisition Espaniol, que listava 44 674 casos, del quales 826 habeva resultate in execution e 778 in effigies (quando un pupa de palea esseva incinerate al loco del persona). William Monter estima 1000 executiones inter 1530-1630 e 250 inter 1630-1730. Jean-Pierre Dedieu habeva studiate le registros del tribunal de Toledo, que ha ponite 12 mille personas in judicamento. Pro le periodo anterior a le decade de 1530, Henry Kamen ha estimate que habeva circa de 2 mille executiones in tote le tribunales de Espania. Le tribunales ecclesiastic actuava in le stato brasilian de Minas Gerais inter le decades de 1700 e 1820, ubi adveniva 989 denuncias in le contatos de Rio das Mortes, Rio das Velhas, Serro do Frio e in Vila Rica.

Le institution del inquisition ha persistite usque le initio del seculo 19 (excepte in le Statos Pontifices), post le Guerras Napoleonic in Europa e depost del Guerras Hispano-American de independentia in le America. Le institution ha supervivite como parte del Curia Roman, ma recipeva un nove nomine in 1904, de "Supreme Sacrate Congregation del Sancto Officio". In le anno 1965 il ha tornate le Congregation pro le Doctrina del Fede.

## Referentias